ZurichNLP/romansh-municipal-text-corpus huggingface dataset:
Rumantsch: A caschun dalla radunonza communala dils 27 d'avrel 2010 ha la vischnaunca da Ruschein decidiu da renovar la reit da vias da funs e concediu per quei intent in credit brut da 5 miu. francs. Il project era vegnius exponius publicamein igl onn 2008. Ils 18 da matg 2010 ha il departament d'economia publica e fatgs socials approbau il project cun cundiziuns.
Deutsch: Anlässlich der Gemeindeversammlung vom 27. April 2010 beschloss die Gemeinde Ruschein die Durchführung der Erneuerung des Güterstrassennetzes und gewährte dazu einen Bruttokredit von 5 Mio. Franken. Die öffentliche Auflage war im Jahr 2008 erfolgt. Am 18. Mai 2010 hat das Departement für Volkswirtschaft und Soziales das Projekt mit Auflagen genehmigt.
Rumantsch: Il project cumpigliava differentas mesiras da renovaziun sin ver 20 tschancuns da via. La carta cun ils tschancuns ei aschuntada ell'annexa. Las mesiras eran vegnidas fixadas tenor il stadi da savida ed il stadi dallas vias da lezzas uras.
Deutsch: Das Projekt setzte sich aus unterschiedlichen Erneuerungsmassnahmen an rund 20 Strassenab-schnitten zusammen. Die Karte mit den Abschnitten ist im Anhang aufgeführt. Die Wahl der Massnahme richtete sich nach dem damaligen Kenntnis- und Strassenzustand.
Rumantsch: Las empremas mesiras ein vegnidas realisadas igl onn 2011 cun sanar la via da Tischinas a Ruschein. Las lavurs ein vegnidas terminadas en etappas (1.1, 1.2) entochen igl onn 2013.
Deutsch: Die ersten Massnahmen erfolgten im Jahr 2011 mit dem Beginn der Sanie-rung der Strasse von Tischinas nach Ruschein. Die Arbeiten wurden in Etap-pen (1.1, 1.2) bis 2013 abgeschlossen.
Rumantsch: Il project d'exposiziun approbau preveseva da renovar mo ils emprems 200 m dalla via nr. 2 cun vials da betun. Pervia d'ina stalla ch'ei vegnida construida da niev igl onn 2013 ad Acla Gronda han ins adattau il project (nr. 2.2). La renovaziun ei vegnida extendida sin in tschancun da bunamein 500 meters ed en in liug han ins midau la cuvrida. Igl uffeci d'agricultura e geoinformaziun e la vischnaunca dad Ilanz/Glion han approbau la midada ch'ei vegnida realisada igl onn 2016.
Deutsch: Das genehmigte Auflageprojekt sah bei der Strasse Nr. 2 nur die Erneue-rung der ersten 200 m mit Betonspuren vor. Aufgrund des 2013 neu er-stellten Stalles bei Acla Gronda wurde eine Projektänderung (Nr. 2.2) vor-genommen. Die Erneuerung wurde auf eine Strecke von fast 500 m verlän-gert und bei einem Teil wurde die Befestigungsart geändert. Die Änderung wurde durch das Amt für Landwirtschaft und Geoinformation und die Ge-meinde Ilanz/Glion genehmigt sowie 2016 ausgeführt.
Rumantsch: Il project d'exposiziun da 2008 preveseva da tractar mo la surfatscha dalla via nr. 14b. Ultra da quei duevan singulas construcziuns artificialas vegnir sanadas. Duront la projectaziun detagliada dil tschancun han ins denton constatau che la via veva pitiu fetg dapi igl onn 2008 e ch'ei tunscheva buca da tractar sulettamein la surfatscha. Per augmentar a liunga vesta la capacitad da carga dalla via han ins decidiu da stabilir il cement cun ina cuvrida da betun d'asfalt sco stresa da basa. Il fevrer 2019 ha il cantun approbau la midada dil project. La realisaziun ei succedida ils onns 2019 e 2020.
Deutsch: Das Auflageprojekt von 2008 sah für die Strasse Nr. 14b eine Oberflächen-behandlung (OB) vor. Zudem sollten einzelne Kunstbauten saniert werden. Bei der Detailprojektierung des Abschnittes musste festgestellt werden, dass die Strasse seit dem Jahr 2008 stark gelitten hatte und eine reine OB keinen Sinn mehr macht. Um eine langfristige Erhöhung der Tragfähigkeit des Strassenkörpers zu erreichen, wurde die Variante Zementstabilisierung mit einem Asphaltbetonbelag als Tragschicht gewählt. Die Änderung des Projekts wurde im Februar 2019 vom Kanton genehmigt. Die Ausführung fand 2019 und 2020 statt.
Rumantsch: Ils cuosts effectivs ch'ein seresultai tochen uss ein ver 600'000 francs pli aults che preventivai. Ils cuosts supplementars sin fundament dallas midadas dil project descrettas sura muntan a rodund 430'000 francs. Ils cuosts supplementars da 170'000 francs ein d'attribuir alla carischia.
Deutsch: Gegenüber dem Kostenvoranschlag sind die bisher angelaufenen effektiven Kosten um rund 600'000 Franken höher ausgefallen. Die Mehrkosten aufgrund der oben beschriebenen Pro-jektänderungen belaufen sich auf rund 430'000 Franken. Die übrigen 170'000 Franken Mehrkos-ten sind aufgrund der Teuerung entstanden.
Rumantsch: Ella zona dil vitg eis ei previu da sanar ils onns 2023 e 2024 las vias nr. 16 e nr. 20. Tier la via nr. 20 setracta ei d'ina amplificaziun dil project che fageva buca part dil project d'exposiziun 2008. La via ha contonschiu siu zenit e sto vegnir sanada cumpletamein. L'exposiziun publica ei succedida la primavera 2020.
Deutsch: Im Dorfbereich stehen für 2023 und 2024 die Sanierungen der Strassen Nr. 16 und Nr. 20 an. Bei der Strasse Nr. 20 handelt es sich um eine Pro-jekterweiterung, die nicht Bestandteil des Auflageprojektes 2008 war. Die Strasse hat nun ihre Lebensdauer erreicht und Bedarf einer Totalsanierung. Die öffentliche Auflage dieser Strasse erfolgte im Frühling 2020.
Rumantsch: Tenor ils schazetgs actualisai vegn la via nr. 16 a custar considerablamein dapli che planisau. Il motiv ei ch'ins sto realisar in bien ton dapli construcziuns artificialas che previu e ch'ils cuosts ein vegni sutstimai il mument dall'exposiziun publica igl onn 2008.
Deutsch: Die Strasse Nr. 16 weist gemäss den aktualisierten Kostenschätzungen deut-lich höhere Ausgaben auf. Grund sind der deutlich höhere Anteil an zu er-stellenden Kunstbauten und eine Unterschätzung der Kosten zum Zeit-punkt der Auflage im Jahr 2008.
Rumantsch: Per la via 14.3b, il davos tschancun tochen l'Alp Ruschein, era ei previu oriundamein da realisar mo in tractament dalla surfatscha. Era quella part vegn stabilida da niev cun ina cuvrida da betun d'asfalt sco stresa da basa (2023). Ils detagls dependan aunc dalla determinaziun dallas zonas per la protecziun dallas fontaunas ch'ei aunc buc approbada. Igl ei da quintar cun cuosts da ver 980'000 francs.
Deutsch: Bei der Strasse 14.3b handelt es sich um das letzte Teilstück bis zur Alp Ruschein, wo ursprünglich nur eine Oberflächenbehandlung vorgesehen war. Auch dieses Teilstück wird neu mit einer Zementstabilisierung mit einem Asphaltbetonbelag als Tragschicht ausgeführt (2023). Die genauen Details hängen jedoch noch mit der Quellschutzzonenausscheidung zusam-men, die noch nicht genehmigt ist. Die Kosten werden auf 980'000 Fran-ken geschätzt.
Rumantsch: Ils cuosts per sanar las vias restontas ein empau pli aults che previ el preventiv oriund, perquei ch'ils cuosts da construcziun ein s'augmentai (carischia). La realisaziun ei previda per ils onns 2024 e 2025.
Deutsch: Die Kosten der restlichen zu sanierenden Strassen fallen aufgrund der hö-heren Baukosten (Teuerung) etwas höher aus als im ursprünglichen KV an-genommen. Die Realisierung ist für die Jahre 2024 und 2025 vorgesehen.
Rumantsch: Risguardond la carischia e las midadas resp. amplificaziuns dil project, quenta il preventiv actualisau 2022 cun cuosts supplementars da ver 1.5 miu. francs per las lavurs ch'ein aunc da realisar:
Deutsch: Für die noch auszuführenden Arbeiten sieht der aktualisierte Kostenvoranschlag 2022 aufgrund der Teuerung, Projektänderungen und -erweiterungen Mehrkosten von rund 1.5 Mio. Franken vor:
Rumantsch: midada dalla cuvrida sin in tschancun da 202 m: cuvrida d'asfalt enstagl da vials da betun e prolungaziun per 487 m
Deutsch: Änderung der Befestigungsart auf 202 m von Beton-spuren auf Asphaltbelag und Verlängerung der Stre-cke um 487 m.
Rumantsch: Per sanar las vias da funs a Ruschein eis ei da quintar cun cuosts totals da 6'500'000 francs. Il credit oriund vegn surpassaus per 1.5 miu. francs.
Deutsch: Die Gesamtkosten der Güterstrassenerneuerung in Ruschein werden sich nach Abschluss aller Arbeiten auf 6'500'000 Franken belaufen. Somit liegen sie 1.5 Mio. Franken über dem ursprüng-lichen Kredit.
Rumantsch: Il stadi dalla via nr. 14a era vegnius valetaus optimisticamein, aschia ch'ins veva previu da sanar quella mo per part e preventivau per quei intent 80'000 francs. Quella summa ei gia vegnida quintada giu els tschancuns nr. 14.1b e nr. 14.2b. Perquei che la via ei ussa denton en in stadi bia mender, ha la vischnaunca inoltrau igl onn vargau al cantun ina damonda da sustegn el rom d'ina renovaziun periodica (PWI). La finamira dallas contribuziuns federalas e cantunalas per renovaziuns periodicas dall'infrastructura agricola ei da mantener la substanza e la valeta dallas ovras da construcziun.
Deutsch: Beim Teilstück Nr. 14a waren aufgrund der damaligen optimistischen Einschätzung des Strassen-zustands nur partielle Verbesserungen in der Höhe von 80'000 Franken vorgesehen. Dieser Be-trag wurde bereits in den Strassenabschnitten Nr. 14.1b und Nr. 14.2b abgerechnet. Aufgrund des nun deutlicheren schlechteren Zustandes hat die Gemeinde im letzten Jahr dem Kanton ein Sanierungsprojekt unter dem Titel der periodischen Wiederinstandstellung (PWI) eingereicht. Mit PWI-Beiträgen von Bund und Kanton an die periodische Wiederinstandstellung der landwirt-schaftlichen Infrastruktur soll die Substanz und der Wert der Bauwerke erhalten werden.
Rumantsch: La renovaziun periodica dil tschancun nr. 14a cumpeglia mesiras per sanar las cuvridas dallas vias da glera e da catram sco era da renovar la drenascha dallas vias e las construcziuns artificialas. Aschia ei la capacitad da carga da quella via aunc buna avunda e sto buca vegnir rinforzada.
Deutsch: Beim PWI für das Teilstück Nr. 14a handelt es sich um Massnahmen, die die Erneuerung der Fahrbahnabdeckungen von Kieswegen und Belagswegen sowie die Instandstellung der Wegent-wässerung und der Kunstbauten zum Ziel hat. Somit hat diese Strasse noch eine genügende Trag-fähigkeit und muss in dieser Hinsicht nicht verstärkt werden.
Rumantsch: Il tschancun cun ina lunghezia totala da 5.17 km s'extenda dil vitg da Ruschein tochen a Tarschinas. Ils donns dalla via d'asfalt creschan pli e pli entras il diever cuntinuont. La cuvrida ha ruosnas e deformaziuns miezgrondas e grondas (crenas els vials). En certs loghens ein era las scarpas dalla vart sut dalla via donnegiadas.
Deutsch: Der Strassenabschnitt erstreckt sich vom Dorf Ruschein bis nach Tarschinas mit einer Gesamtlän-ge von 5.17 km. Die Strasse hat heute einen Asphaltbelag, der durch die Nutzung immer mehr Beschädigungen aufweist. Weiter weist der Strassenbelag Schlaglöcher und auf dem gesamten Abschnitt sind mittel bis starke Deformationen (Spurrinnen) vorhanden. Zudem sind abschnitts-weise die Böschungen an der talseitigen Strassenseite beschädigt.
Rumantsch: La via vegn sanada cun ina cuvrida satella. En loghens cun pigns donns vegn igl asfalt reparaus mo parzialmein. Ultra da quei ston ins renovar la drenascha dalla via e rinfozar per part las chinettas. Igl ei previu da realisar quellas lavurs 2022. Ils cuosts totals da questa sanaziun muntan tenor il preventiv ad 800'000 francs.
Deutsch: Die Strasse wird mit einem Dünnschichtbelag saniert oder bei kleineren Mängeln wird nur der Asphalt partiell erneuert. Zudem muss die Strassenentwässerung erneuert und die Bankette müssen teilweise verstärkt werden. Die Realisierung ist 2022 vorgesehen. Die Gesamtkosten für diese Sanierung belaufen sich gemäss Kostenvoranschlag auf 800'000 Franken.
Rumantsch: Per sanar las vias da funs tenor il project d'exposiziun digl onn 2008 indemniseschan la confederaziun 34 % ed il cantun Grischun 31 % dils cuosts cun dretg da contribuziuns a basa dil preventiv oriund. Ils cuosts cun dretg da contribuziuns vegnan calculai ed indemnisai sin fundament dil project d'exposiziun. Per midadas da project dat ei neginas contribuziuns. En total sa la vischnaunca damai quintar cun contribuziuns ell'altezia dad 1.1 miu. francs. Ils cuosts dalla vischnaunca dad Ilanz/Glion per sanar las vias restontas muntan a 1'457'963 francs.
Deutsch: Für die die Sanierung der Güterstrassen gemäss Auflageprojekt vom Jahr 2008 beträgt der Bun-desbeitrag 34 % und der Kantonsbeitrag 31 % der beitragsberechtigten Kosten am ursprüngli-chem Kostenvoranschlag. Die beitragsberechtigten Kosten werden gemäss dem Auflageprojekt abgerechnet. Projektänderungen sind somit nicht beitragsberechtigt. Insgesamt kann die Ge-meinde somit mit Beiträgen in Höhe von 1.1 Mio. Franken rechnen. Die Nettokosten für die Gemeinde Ilanz/Glion belaufen sich für den Ausbau der restlichen Strassen auf 1'457'963 Fran-ken.
Rumantsch: Per la renovaziun periodica (nr. 14°, PWI) han la confederaziun ed il cantun garantiu ina contribuziun totala da 65 % als cuosts cun dretg da contribuziuns che muntan a 240'000 francs. Quei corrispunda ad ina summa da ver 156'000 francs. Ils cuosts nets per la vischnaunca dad Ilanz/Glion muntan a 644'000 francs.
Deutsch: Beim PWI (Nr. 14a) haben Bund und Kanton einen Beitragssatz von insgesamt 65 % an die bei-tragsberechtigten Kosten von 240'000 Franken zugesichert. Dies entspricht eine Summe von rund 156'000 Franken. Die Nettokosten für die Gemeinde Ilanz/Glion belaufen sich auf 644'000 Franken.
Rumantsch: Tenor igl art. 31 lit. d cif. 1 dalla constituziun communala sto quella fatschenta vegnir approbada dallas votantas e dils votants all'urna. La votaziun all'urna ei previda ils 3 d'avrel 2022. A basa digl art. 35 lit. h dalla constituziun communala sto il parlament communal predeliberar tut ils projects ch'ein da suttametter alla votaziun all'urna e far ina proposta argumentada.
Deutsch: Gemäss Art. 31 lit. d Ziff. 1 der Gemeindeverfassung (GV) ist dieses Geschäft in der Kompetenz der Urnengemeinde. Die Urnenabstimmung ist für den 3. April 2022 vorgesehen. Das Gemein-deparlament hat gemäss Art. 35 lit. h GV alle Vorlagen, die der Urnenabstimmung unterliegen, vorzuberaten und einen begründeten Antrag für die Urnenabstimmung zu stellen.
Rumantsch: Conceder in credit supplementar brut da 1'500'000 francs incl. in'eventuala carischia per sanar las vias da funs a Ruschein.
Deutsch: Für die Sanierung der Güterstrassen Ruschein wird ein Zusatzkredit von brutto 1'500'000 Franken zuzüglich einer allfälligen Teuerung gewährt.
Rumantsch: Conceder in credit brut dad 800'000 francs incl. in'eventuala carischia per sanar la via da funs nr. 14a el rom d'ina renovaziun periodica (PWI).
Deutsch: Für die Sanierung der Güterstrasse Nr. 14a im Rahmen eines PWI wird ein Bruttokredit von 800'000 Franken zuzüglich einer allfälligen Teuerung gewährt.
Rumantsch: A caschun dalla sesida dil parlament dils 28 d'avrel 2021 ha il parlament communal approbau in credit ell'altezia da 970'000 francs per la midada dall'illuminaziun publica sin LED. Tenor il concept da LED, il qual era vegnius presentaus lezza gada, era sulet in tip da cazzolas previus per igl entir intschess communal cun excepziun dil marcau vegl da Glion. Ella realisaziun eis ei ussa semussau ch'il tip da cazzolas tscharniu ei in tgierp jester els centers historics dils vitgs. Per render giustia allas pretensiuns dallas zonas da protecziun dil maletg dil vitg, duei vegnir duvrau en quels in different tip da cazzolas ch'ei intec pli cars. Quei pretenda in credit supplementar ell'altezia da 115'000 francs.
Deutsch: An der Parlamentssitzung vom 28. April 2021 hat das Gemeindeparlament einen Kredit in der Höhe von 970'000 Franken für die Umstellung der öffentlichen Beleuchtung auf LED genehmigt. Gemäss dem damals präsentierten LED-Konzept war für das gesamte Gemeindegebiet, abgese-hen von der Altstadt Ilanz, ein einziger Lampentyp vorgesehen. Bei der Umsetzung in den ers-ten Fraktionen hat sich nun gezeigt, dass der gewählte Lampentyp in den historischen Dorfker-nen ein Fremdkörper ist. Um den Anforderungen der Ortsbildschutzzonen gerecht zu werden, soll in diesen ein anderer, leicht teurer Lampentyp verwendet werden. Dies erfordert einen Zusatzkredit in der Höhe von 115'000 Franken.
Rumantsch: En tut ein 769 cazzolas da via montadas en vischnaunca. Tenor il concept oriund eis ei previu da remplazzar tut las cazzolas aunc buca LED cun il model da LED iFux. Tier tal model setracta ei d'ina concepziun moderna che para plitost tecnica. Entochen oz ein totalmein 277 cazzolas vegnidas remplazzadas cun il model iFux. 195 cazzolas ein gia avon vegnidas midadas sin models da LED pli vegls e vegnan pér remplazzadas cun il niev tip da cazzolas a caschun d'in defect futur. Per las ulteriuras 297 cazzolas era in remplazzament cun il model iFux previus.
Deutsch: Insgesamt sind in der Gemeinde 769 Strassenlampen montiert. Gemäss dem ursprünglichen Konzept ist vorgesehen, alle nicht LED-Lampen durch das LED-Modell iFux zu ersetzen. Es han-delt sich dabei um ein modernes, eher technisch anmutendes Design. Bis heute sind insgesamt 277 Lampen mit einer Leuchte des Typs iFux bestückt worden. 195 Lampen sind bereits früher auf ältere LED-Modelle umgestellt worden und werden erst bei einem künftigen Defekt mit dem neuen Lampentyp ersetzt. Für die restlichen 297 Lampen war ein Ersatz mit dem Modell iFux vorgesehen.
Rumantsch: Ils centers da tut ils vitgs ein indicai egl inventari federal dils loghens svizzers digns da protecziun ISOS. Castrisch, Luven, Duvin ed il marcau vegl da Glion han perfin maletgs dil vitg d'impurtonza naziunala. Igl ISOS giudichescha ils maletgs dil vitg tenor criteris ch'ein unificai ell'entira Svizra ed indichescha ils habitadis ils pli custeivels dalla tiara. El ei in'impurtonta basa da planisaziun per la confederaziun, cantuns e vischnauncas e segirescha in svilup dil habitadi da gronda qualitad. Ils extracts digl ISOS per ils singuls vitgs sco era ils artechels determinonts ellas leschas dalla vischnaunca e dil cantun Grischun sutlingieschan l'impurtonza d'ina gestiun d'aulta qualitad concepziunala per la tscherna dall'illuminaziun.
Deutsch: Die Dorfkerne aller Dörfer sind im Inventar schützenswerter Ortsbilder Schweiz (ISOS) aufge-führt. Castrisch, Luven, Duvin und die Altstadt von Ilanz haben sogar Ortsbilder von nationaler Bedeutung. Das ISOS beurteilt Ortsbilder nach einem schweizweit einheitlichen Massstab und bezeichnet die wertvollsten Siedlungen des Landes. Es ist eine wichtige Planungsgrundlage für Bund, Kantone und Gemeinden und sichert eine hochwertige Siedlungsentwicklung. Die Auszü-ge aus den ISOS für die einzelnen Dörfer sowie die massgebenden Gesetzesartikel der Gemein-de Ilanz/Glion und des Kanton Graubündens unterstreichen die Wichtigkeit eines gestalterisch hochwertigen Umgangs bei der Wahl der Beleuchtung.
Rumantsch: Medemamein ha la vischnaunca fixau el maletg empalont dil territori communal (MTC) ch'ei vala da drizzar l'attenziun sin l'infrastructura publica, la quala influenzescha la fatscha dil spazi public, per che lezza cumpari buca sco tgierp jester disturbont.
Deutsch: Ebenso hat die Gemeinde im kommunal räumlichen Leitbild (KRL) festgehalten, dass der öffent-lichen Infrastruktur, die das Gesicht des öffentlichen Raums wesentlich mitprägt, ein besonde-res Augenmerk gelten soll, damit diese nicht als störende Fremdkörper in Erscheinung treten.
Rumantsch: Per quei motiv duei il concept da LED vegnir adattaus punctual. Igl ei previu d'installar els centers dils vitgs in tip da cazzolas che va meglier a prau cun il maletg dil vitg. Ellas fracziuns Castrisch, Sevgein e Riein ei la midada gia succedida. Leu vegnessen las iFux gia installadas mantenidas e pér remplazzadas cun il niev tip da cazzolas adattau sch'in remplazzament ei necessaris. En ils ulteriurs centers dils vitgs vegness il tip da cazzolas RICHARD dalla fatschenta Leipziger Leuchten ni in model semegliont installaus.
Deutsch: Deshalb soll das LED-Konzept punktuell angepasst werden. Vorgesehen ist, in den Dorfkernen ein für das Dorfbild passenderer Lampentyp zu installieren. In den Fraktionen Castrisch, Sevgein und Riein ist die Umstellung bereits erfolgt. Dort würden die installierten iFux beibehalten werden und erst beim nächsten Ersatzbedarf mit dem passenden Lampentyp ausgewechselt. In den übrigen Dorfkernen würde der Lampentyp RICHARD der Firma Leipziger Leuchten oder ein ähnliches Modell installiert.
Rumantsch: Ils cuosts per il model da standard muntan ad 850 francs (incl. TPV) per latiarna. Il tip da cazzolas previu per ils centers dils vitgs cuosta denton rodund 1'750 francs (incl. TPV).
Deutsch: Die Kosten für das Standardmodell iFux belaufen sich auf 850 Franken (inkl. MWST) pro Lam-penkopf. Der vorgesehene Lampentyp in den Dorfkernen kostet hingegen rund 1'750 Franken (inkl. MWST).
Rumantsch: Tenor il stan da planisaziun actual vegnan en tut 125 cazzolas remplazzadas cun il model d'aulta qualitad concepziunala RICHARD ni in tip semegliont. Il surpli da cuosts en cumparegliaziun cun il model da standard muntassen per consequenza a rodund 115'000 francs (incl. TPV).
Deutsch: Gemäss jetzigem Planungsstand werden insgesamt 125 Lampenstandorte mit dem gestalterisch hochwertigeren Lampenmodell RICHARD oder einem ähnlichen Typ bestückt. Die Mehrkosten gegenüber dem Standardmodell würden sich demnach auf rund 115'000 Franken belaufen.
Rumantsch: Approbaziun d'in credit supplementar «models da cazzolas da LED els centers dils vitgs» ell'altezia da CHF 115'000 (incl. TPV) plus in'eventuala carischia.
Deutsch: Genehmigung eines Zusatzkredites «LED-Lampenmodelle in den Dorfkernen» in Höhe von CHF 115'000 (inkl. MWST) zuzüglich einer allfälligen Teuerung.
Rumantsch: Ils 18 da zercladur 2023 ha la cuminonza dallas votantas/dils votants dalla vischnaunca Ilanz/Glion detg gie all'iniziativa per ina revisiun totala dalla constituziun communala. La suprastonza communala ha deliberau en sia seduta dils 27 da zercladur 2023 il resultat dalla votaziun ed il procedere en caussa. Ils 14 da fenadur 2023 ha giu liug l'emprema seduta dil comitee d'iniziativa ensemen cun il president communal. En quella seduta ei vegniu discutau las modalitads per realisar l'incumbensa dall'initiativa. Il comitee d'iniziativa giavischa d'installar ina cumissiun per la revisiun constituziunala che secumpona da diesch dels. Ellas/els duein vegnir recrutai sco suonda:
Deutsch: Am 18. Juni 2023 hat die Bevölkerung der Gemeinde Ilanz/Glion die Initiative zur Totalrevision der Gemeindeverfassung mit deutlichem Mehr angenommen. Der Gemeindevorstand hat das Abstimmungsergebnis und das weitere Vorgehen in seiner Sitzung vom 27. Juni 2023 vorberaten. Am 14. Juli 2023 fand eine erste Sitzung des Initiativkomitees mit dem Gemeindepräsidenten statt. Dabei wurde die Umsetzung der Volksinitiative zur Totalrevision der Gemeindeverfassung Ilanz/Glion besprochen. Das Initiativkomitee wünscht die Einsetzung einer zehnköpfigen Verfassungs¬kommission, welche sich wie folgt zusammensetzen soll:
Rumantsch: Tenor sclariment digl uffeci da vischnauncas Grischun schai la cumpetenza per eleger la cumissiun per la revisiun totala dalla constituziun communala en applicaziun da artechel 40 alinea 1 dalla constituziun communala (principi da subsidiaritad) tier la suprastonza communala. Conform alla proposta dil comitee d'iniziativa, che para alla suprastonza communala raschuneivla, ha il parlament communal il dretg, da proponer duas represtentantas/dus representants per la cumissiun constituziunala. Il parlament communal ha las duas suandontas pusseivladads d'occupar ils dus sez ella cumissiun:
Deutsch: Abklärungen beim Amt für Gemeinden Graubünden haben ergeben, dass in Anwendung von Art. 40 Abs. 1 der Gemeindeverfassung (Prinzip der Subsidiarität) dem Gemeindevorstand die Kompetenz zusteht, die Verfassungskommission zu wählen. Entsprechend dem Vorschlag des Initiativkomitees, welcher dem Gemeindevorstand vernünftig erscheint, hat das Gemeindeparlament das Recht, zwei Vertreterinnen/Vertreter der Verfassungskommission zu stellen. Das Gemeindeparlament hat zur Besetzung der zwei Kommissionssitze folgende Möglichkeiten: